# Latvijas Republikas proklamēšanas 99. gadadienai

# veltītā skolēnu radošo darbu konkursa nolikums

**I Vispārīgie jautājumi**

1. Nolikums nosaka Valsts prezidenta kancelejas organizētā Latvijas Republikas proklamēšanas 99. gadadienai veltītā skolēnu radošo darbu konkursa (turpmāk – konkurss) mērķus un uzdevumus, norisi, darbu noformēšanas un iesniegšanas prasības, kā arī vērtēšanas un rezultātu paziņošanas kārtību.
2. Konkursa dalībnieki ir vispārizglītojošo, speciālo un profesionālo izglītības iestāžu 5. līdz 12. klašu skolēni.
3. Konkursa mērķis ir veicināt skolēnu patriotismu un pilsonisko līdzdalību, kā arī sekmēt skolēnu interesi par Latvijas valstiskumu un Valsts prezidenta institūciju.
4. Konkursa uzdevums ir uzrakstīt eseju vai izveidot video par tēmu “Mana kā Valsts prezidenta uzruna Latvijas dzimšanas dienā”.

**II Konkursa norise**

1. Konkurss tiek īstenots vienā kārtā.
2. Katrs konkursa dalībnieks var iesniegt vienu eseju vai vienu video darbu. Video darbu var veidot arī komanda līdz trīs skolēniem.
3. Konkursā iesniegtos darbus vērtē Valsts prezidents un Valsts prezidenta kancelejas Darbu vērtēšanas komisija.

# III Darbu noformēšana un iesniegšana

1. Darba apjoms:
	1. eseja – ne vairāk kā 500 vārdu;
	2. video darbs – līdz trīs minūtēm.
2. Darba forma:
	1. darbam jābūt latviešu valodā;
	2. eseju izstrādā datorrakstā un teksta redaktora MS Office Word formātā (.doc/.docx);
	3. video darbu izstrādā formāta, ko ir iespējams atvērt ar VLC multivides atskaņotāju (<https://www.videolan.org/vlc/index.lv.html>), un izvieto kādā no failu apmaiņas serveriem.
3. Darbu iesniedz Valsts prezidenta kancelejā līdz 2017.gada 23.oktobra plkst.23:59, elektroniski nosūtot uz e-pastu: konkurss@president.lv, ar norādi “Pieteikums Latvijas Republikas proklamēšanas 99. gadadienai veltītā skolēnu radošo darbu konkursā”. Iesniedzot darbu:
	1. norāda autora vai autoru vārdu, uzvārdu, vecumu, izglītības iestādi un klasi, tālruņa numuru un e-pasta adresi;
	2. nosūta saiti no failu apmaiņu servera, kur izvietots video darbs.
4. Iesniedzot darbu, dalībnieks vai tā likumiskais pārstāvis, ja dalībnieks (dalībnieki) nav sasniedzis 18 gadu vecumu:

# apliecina, ka darbs ir izstrādāts patstāvīgi, no citiem avotiem ņemtie dati un informācija darbā ir uzrādīta, norādot autoru un avotu, kā arī, ka darbs nekādā veidā nav iesniegts citā konkursā un nav iepriekš publicēts;

#  piekrīt, ka Valsts prezidenta kanceleja darbu pilnā apjomā vai atsevišķas darba detaļas, ar atsauci uz autoru, var izmantot Valsts prezidenta kancelejas vajadzībām bez saskaņošanas ar autoru, tai skaitā, izstādīt, fiksēt fotogrāfijās, izmantot drukas darbos, videoierakstos, publicēt jebkuros plašsaziņas līdzekļos un sociālajos tīklos neierobežotā apjomā un laika periodā Latvijā un ārpus tās robežām.

# Konkursa 10 labāko darbu autori tiks aicināti sniegt rakstisku 11.punktā minēto apliecinājumu (pielikums Nr.1).

**IV Vērtēšana un apbalvošana**

1. Darbu vērtēšanā ņem vērā darba atbilstību nolikuma prasībām, autora vai komandas radošo ideju, darba oriģinalitāti un darba atbilstību konkursa tēmai “Mana kā Valsts prezidenta uzruna Latvijas dzimšanas dienā”.
2. Valsts prezidenta kancelejas Darbu vērtēšanas komisija:
	1. Valsts prezidenta konstitucionālo tiesību padomnieks Jānis Pleps;
	2. Valsts prezidenta preses padomnieks Jānis Siksnis;
	3. Latvijas Universitātes asociētais profesors Ivars Ījabs;
	4. Rīgas Stradiņu universitātes docents Klāvs Sedlenieks;
	5. Tekstu autors un mūziķis Edgars Šubrovskis.
3. Konkursā iesniegtos darbus izvērtēs Valsts prezidents Raimonds Vējonis un Valsts prezidenta kancelejas Darbu vērtēšanas komisija un izvēlēsies konkursa 10 labākos darbus, kā arī noteiks trīs pirmo vietu ieguvējus.
4. Par konkursa 10 labākajiem darbiem līdz 2017. gada 10. novembrim tiks paziņots Valsts prezidenta mājaslapā [www.president.lv](http://www.president.lv) un konkursa 10 labāko darbu autoriem.
5. Konkursa 10 labāko darbu autoriem būs iespēja tikties ar Valsts prezidentu un apmeklēt Valsts prezidenta rezidenci - Rīgas pili. Tikšanās laikā tiks nosaukti trīs pirmo vietu ieguvēji.
6. Trīs pirmo vietu ieguvēji:
	1. varēs nolasīt esejas vai parādīt video darbus 2017. gada 18. novembra svētku koncertā Latvijas Nacionālajā teātrī;
	2. saņems ielūgumu divām personām uz 2017. gada 18. novembra svētku koncertu Latvijas Nacionālajā teātrī.

**V Kontaktinformācija**

1. Papildu informācija par konkursa norisi: konkurss@president.lv, tālrunis: 67092122.